Patsy Reddy
Dame Patricia Lee "Patsy" Reddy (Matamata, 17. svibnja 1954.) je novozelandska pravnica i 21. generalna guvernerka Novog Zelanda, treća žena na toj poziciji. Rođena je 1954. godine u obitelji školskih profesora. Godine 1979. je stekla titulu magistre prava u Wellingtonu, nakon čega je postala profesor na svom matičnom fakultetu. Godine 1982. postala je solicitor i pridružila se odvjetničkom uredu Watts and Patterson, a specijalizirala se za porezno pravo i pravo društava. Istovremeno je radila i za novozelandsku vladu, posebice na slučajevima naknade štete prema sporazumu iz Waitangija, te je bila u odborima različitih kompanija. 

U ožujku 2016. godine, objavljeno je da je kraljica Elizabeta II prihvatila prijedlog premijera Keyja da se Patsy Reddy imenuje za nasljednicu Jerryja Mateparaeja na mjestu generalnog guvernera. Njezin petogodišnji mandat započeo je u rujnu 2016. godine. 

Novozelandski političari
Generalni guverneri Novog Zelanda